

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.2.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Škultétyho 1, Nitra |
| 1. Názov projektu | Rozvoj prírodovednej a čitateľskej gramotnosti |
| 1. Kód projektu ITMS2014+ | 312011S818 |
| 1. Názov pedagogického klubu | Čitateľsko-humanitný |
| 1. Dátum stretnutia pedagogického klubu | 11.11.2021 |
| 1. Miesto stretnutia pedagogického klubu | zasadačka ZŠ Škultétyho |
| 1. Meno koordinátora pedagogického klubu | Mgr. Beáta Konvičková |
| 1. Odkaz na webové sídlo zverejnenej správy |  |

|  |
| --- |
| 1. **Manažérske zhrnutie:**   Členovia čitateľsko – humanitného pedagogického klubu sa spoločne stretli, aby predložili svoje návrhy a porozprávali o praktickom priebehu ich krúžkov v školskom roku 2021/2022 .  Kľúčové slová: zvieratá, zima koláž, stromy, včela |
| 1. **Hlavné body, témy stretnutia, zhrnutie priebehu stretnutia:**    1. Úvod    2. Nový člen klubu    3. Príprava na krúžky    4. Diskusia   **Bod č.1**  Na stretnutí PK čitateľská gramotnosť za členovia klubu zúčastnili s cieľom podeliť sa o svoje návrhy a pripravené materiály. Boli oboznámení o programe stretnutia.  **Bod č. 2**  Novým členom klubu sa stáva Mgr. Rastislav Kupec, ktorý sa však nezúčastnil stretnutia, nakoľko bol PN. Počas ďalších stretnutí bude oboznámený s prácou v pedagogickom klube.  **Bod č. 3**  Učitelia začali v tomto roku krúžky viesť od novembra. Nakoľko v čase pandémie bola ich činnosť pozastavená, portfólio svojich materiálov realizujú momentálne priamo so žiakmi. Zamerali sa na prírodovednú tému a svoje pracovné listy prispôsobujú veku žiakov, najmä tak, aby boli pre nich pútavé a zaujímavé. Taktiež si vyberajú nové témy a texty.  **Krúžok Čítajte s nami**  Žiaci budú čítať texty a na overenie čitateľských zdatností, použijú sa pracovné listy. Pani učiteľka Peniašková si za cieľ zvolila nárast záujmu žiakov o čítanie, stimulácia k tvorivosti, na základe prečítaného. Budú tak vytvárať jednoduché kresby, malé leporelá, papierové bábky. Tému na tento mesiac vybrala zvieratá a zimu.  Zameriava sa tiež na prezenčné zručnosti, vlastná tvorbu, diskusiu k prečítanému, tvorbu  maľovaného čítania. Na tento mesiac vybrala texty: Lesný snem, Medveď, úlohy z lesa, Pod hríbom.  **Krúžok Tajomný svet kníh**  Vedúca krúžku, pani uč. Srnková sa v tomto mesiaci zameriava na čítanie s porozumením, čítanie s otázkami vo dvojiciach, čítanie s predvídaním a tiež vyhľadávanie kľúčových slov. Každý žiak si vlastne v duchu vytvára vlastnú interpretáciu textu, pri interpretácii sa opiera o vlastné skúsenosti a poznanie sveta. Sústredí sa teda pri práci so žiakmi najmä na porozumenie textu.  Žiaci budú čítať texty a na overenie si ich čitateľských zdatností použije pracovné listy. Okrem toho  budú vytvárať jednoduché kresby, koláže, vyrezávané tekvicové príšery a strašidlá.  Použitými textami budú: Halloween, Martin na bielom koni, Vrabec domový, Prečo psy zavýjajú.  **Krúžok Mladý ochranár**  Prvou témou pani uč. Záhorec Brotkovej budú **Stromy.**  Žiaci si vyhľadávajú základné informácie o stromoch, aké existujú druhy, aký je význam lesa. Taktiež sa dozvedia mnohé zaujímavosti ( najvyšší, najnižší strom, najmohutnejší, najrýchlejšie rastúci).  Na svojom krúžku sa často venuje čítaniu a práci s časopisom Enviráčik (č.3/nov.2021), kde si deti prečítali text – Stromy a kyslík na dýchanie. Výkladom si vysvetlia pojmy ako sú rúbanisko, výrub, holorub  Žiaci sa pod vedením pani učiteľky zapojili do súťaže – Environmentálne záťaže, v ktorej uspeli a žiaci získali diplomy, CD a tiež záložky.  Na ďalších stretnutiach sa budú venovať vyhľadávaniu slova STROM v rôznych jazykoch, pričom si prehĺbia znalosti z oblasti IT , nakoľko budú pracovať s tabletmi.  Druhou témou sú **Zvieratá okolo nás**, kde sa budú žiaci oboznamovať s rybárikom riečnym a mravcami, dozvedia sa odpoveď na otázku „ Vedia zvieratá klamať“ ? Na týchto stretnutiach žiaci pracujú s vecným – náučným textom, pracujú s úlohami zameranými na porozumenie prečítaného textu.  V rámci krúžku si tiež vyskúšajú súťaž vo vyhľadávaní informácií ( práca s tabletmi ). Žiaci si poskladajú puzzle, vyrobia papierové skladačky  **Krúžok Čarovná čitáreň**  V mesiaci november si pre žiakov vybrala pani učiteľka Titková publikáciu Tajomstvá sveta z vydavateľstva Raabe, pričom deti budú čítať prvé štyri príbehy: Príbeh starého luskáčika, Veľkonočný kaktus, Darček pre mamičku a Komu patrí slniečko.  Príbehy, spolu s úlohami, ktoré vybrala pomáhajú rozvíjať čítanie s porozumením, slovnú zásobu žiakov, prehlbujú ich vyjadrovacie schopnosti, predstavivosť a fantáziu. Po prečítaní jednotlivé príbehy stvárnia rôznymi výtvarnými technikami.  **Krúžok Litera**  Pani učiteľka Preložníková si vybrala na november tému- hmyz - včelu medonosnú. Počas stretnutí chce žiakov naučiť čo najviac o včelách, ako žijú, ako vyzerá napríklad včelie kráľovstvo. Na stretnutí sa tak dozvedeli, prečo sú včely pre človeka dôležité, pozreli si video, v ktorom skúsený včelár porozprával o zaujímavostiach a aké produkty vďaka včelám máme. Úlohy sú prevažne zamerané na čítanie s porozumením a na zmyslové vnímanie sveta. Vypočuli si audio rozprávku o včelách, po ktorej boli pre žiakov pripravené otázky. Na konci si ju prerozprávali.  **Bod č. 4**  Členovia klubu diskutovali najmä o tom, ako svoje prípravy budú realizovať priamo so žiakmi. Tiež si vymieňali názory na témy, ktoré si vybrali. Porozprávali sa tiež o tom, aké náročné bolo obdobie bez realizácie krúžkov, nakoľko deti boli dlho bez kontaktu s literatúrou, okrem vyučovania v škole. |
| 1. **Závery a odporúčania:**   Členovia PK čitateľská gramotnosť sa zhodli na tom, že by bolo dobré pomôcť novému členovi pri prípravách a jeho adaptácií sa v klube. Naďalej sa budú v žiakoch snažiť rozvíjať lásku k literatúre a prírode pomocou svojich už pripravených materiálov, ale aj vďaka novým zaujímavým témam.  Vedúca PK sa poďakovala členom a ukončila stretnutie. |

|  |  |
| --- | --- |
| 1. Vypracoval (meno, priezvisko) | Mgr. Beáta Konvičková |
| 1. Dátum | 14.11.2021 |
| 1. Podpis |  |
| 1. Schválil (meno, priezvisko) |  |
| 1. Dátum |  |
| 1. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.2.1 Zvýšiť kvalitu odborného vzdelávania a prípravy reflektujúc potreby trhu práce |
| Prijímateľ: | ZŠ Škultétyho 1, Nitra |
| Názov projektu: | Rozvoj prírodovednej a čitateľskej gramotnosti |
| Kód ITMS projektu: | 312011S818 |
| Názov pedagogického klubu: | Čitateľsko-humanitný, stretnutie č. 15 |

# **PREZENČNÁ LISTINA**

Miesto konania stretnutia: ZŠ Škultétyho 1 , Nitra - zasadačka

Dátum konania stretnutia: 11.11.2021

Trvanie stretnutia: od 14:00 hod do 17:00 hod

Zoznam účastníkov/členov pedagogického klubu:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1 | Mgr. Beáta Konvičková |  |  |
| 2 | Mgr. Eva Preložníková |  |  |
| 3 | Mgr. Jana Peniašková |  |  |
| 4 | PaedDr. Zuzana Srnková |  |  |
| 5 | PaedDr. Renáta Titková |  |  |
| 6 | Mgr. Adriana Záhorec Brotková |  |  |
| 7 | Mgr. Rastislav Kupec |  |  |